Trump teken bevel oor immigrantouers en -kinders | Maroela Media
Trump teken bevel oor immigrantouers en -kinders
Pres. Donald Trump onderteken die bevel. Foto: Pablo Martinez Monsivais/AP
"Ons gaan gesinne bymekaarhou en grensbeheer gaan nog net so streng toegepas word soos voorheen," het Trump aan ondersteuners in Duluth gesê.
Trump het vroeër gesê sy administrasie het geen ander keuse gehad as om gesinne te skei op die grens nie weens wetgewing en 'n hofbesluit.
Die bevel wat deur Trump onderteken is, beëindig egter nie die beleid van geen verdraagsaamheid waarvolgens volwassenes wat die grens onwettig oorsteek strafregtelik vervolg word nie.
Gesinne sal egter nou bymekaargehou word terwyl hulle in aanhouding is en immigrante met kinders se immigrasieverhore sal bespoedig word. Dit bied egter geen oplossing vir die sowat 2 300 kinders wat reeds van hul ouers geskei is nie. Die regering het egter beloof om kinders wat tans in aanhouding is met hul ouers te herenig.
Die Amerikaanse media is die afgelope paar dae oorheers deur beeldmateriaal van kinders wat huil wanneer hulle van hul ouers geskei word en in aanhouding geplaas word.
Trump het gesê hy hou nie daarvan om te sien dat kinders van hul ouers geskei word nie. Trump se eie gesin het glo 'n rol gespeel in sy besluit om die uitvoerende bevel te onderteken. Die presidentsvrou, Melania, het 'n beroep op haar man gedoen om alles in sy vermoë te doen om gesinne bymekaar te hou.
Die strategie is om emosie te gebruik om die amerikaanse samelewing to ontwesters en ontwit. Daar is geen kragtiger manier om die publiek te oorreed as emosie, veral om kinders te gebruik nie.
Trump is die beste President vir Amerika op die oomblik. Die Demokratiese party is 'n hindernis vir die hele Amerika
En daar kry Trump nog 'n pluspunt. Waar is die anti- trupm groep nou?
Ek begin meer en meer van Trump hou…ek hoop maar hy is wat ons dink hy is.
Dis vêr van emosie politiek nog minder regs of links. Dit is plein wreed en ander lande het dit onmiddelik gestop voor gister se druk.